ERW บวก 3% ลุ้น Q4/60 โตต่อเนื่องจากรายได้ยอดจองห้องพักกระฉูด
ERW บวก 3% ลุ้น Q4/60 โตต่อเนื่องจากรายได้ยอดจองห้องพักกระฉูด ล่าสุด ณ เวลา 14.43 น. ราคาอยู่ที่ 8.30 บาท บวก 0.25 บาท หรือ 3.11% สูงสุดที่ 8.40 บาท ต่ำสุดที่ 8 บาท มูลค่าซื้อขายที่ 61.53 ล้าน
23 พ.ย. 2560

ผู้สื่อข่าวรายงานว่า ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ณ เวลา 14.37 น. ราคาอยู่ที่ 8.30 บาท บวก 0.25 บาท หรือ 3.11% สูงสุดที่ 8.40 บาท ต่ำสุดที่ 8 บาท มูลค่าซื้อขายที่ 61.53 ล้านบาท ขณะที่ดัชนีตลาดหุ้นไทยโดยรวมลบ 0.18%

ด้านนักวิเคราะห์ บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” หุ้น ERW ในราคาเป้าหมาย 9 บาทต่อหุ้น โดยคาดว่ายอดนักท่องเที่ยวในเดือน พ.ย. – ธ.ค. 60 จะเติบโตราว 15% เทียบกับปีก่อน ซึ่งสอดคล้องกับการจองห้องพักล่วงหน้าที่เติบโตที่สุดในรอบ 9 เดือนในเดือน ก.ย.
โดยประเด็นดังกล่าวจะส่งผลบวกต่อการเติบโตของ RevPAR ในช่วงไตรมาส 4/60 – ไตรมาส 1/61 แม้ว่า JW Marriott จะมีการปรับปรุงใหม่ คาดว่า RevPAR จะเติบโต 5% จากปีก่อน ในไตรมาส 4/60 (Luxury + 2%, Midscale + 10%, Economy + 16%, Budget + 32%)
อีกทั้งยังคาดว่ารายได้หลังหักภาษี NPAT จะเพิ่มขึ้น 54% จากปีก่อน ในไตรมาส 4/60 และ 18% จากปีก่อน ในปีงบประมาณ 2561
นอกจากนี้ การลดหย่อนภาษีสำหรับการเดินทางท่องเที่ยวภายในประเทศในไตรมาส 1/61 ที่มีการลดหย่อนภาษีในจังหวัดรองมากกว่าจุดหมายปลายทางหลักในการท่องเที่ยวจะหนุนการเติบโตของโรงแรม Hop Inn ในจังหวัดรองได้ (22% ของห้องพัก)